Berit Berthelsen
Store norske leksikon,Sport og spill,Friidrett,Hopp
Berit Berthelsen var en norsk friidrettsutøver som var en av Nordens fremste utøvere innen lengde, sprint og mangekamp på 1960-tallet. Hun er særlig kjent for sin norske rekord i lengde på 6,56 meter som stod fra 1968 til 2009.
Berthelsen representerte Hakadal IL og IL Tyrving. Internasjonale mesterskap Berit Berthelsen ble uoffisiell europamester i lengde innendørs i Praha i 1967 og i Madrid i 1968. Hun tok EM-bronse utendørs i Athen i 1969. Berthelsen kom på sjetteplass på 400 meter i EM i Budapest 1966.Hun ble nummer ni i lengde i OL i Tokyo 1964 og nummer sju i lengde og 18 i femkamp i Mexico By 1968. I OL 1968 ble Berthelsen Norges første kvinnelige flaggbærer i et sommer-OL.Berthelsen ble kåret til Nordens fremste idrettskvinne i 1965 etter å ha vunnet fem nordiske mesterskap (100 meter, 200 meter, 400 meter, lengde og stafett). Hun ble også nordisk mester i 1967 i femkamp. Norgesmesterskap og rekorder I alt vant Berit Berthelsen 35 individuelle NM titler på 100 meter (fem), 200 meter (ni på rad), 400 meter (fire), terrengløp (fire), 100 meter hekk (en), lengde (elleve) og femkamp (en) i perioden 1962 til 1974. Hun fikk fire kongepokaler.Berthelsen satte 33 individuelle norske rekorder og 17 nordiske rekorder. Hennes beste resultat i lengde er 6,56 meter, satt i 1968. Det var norsk rekord frem til 2009. Personlige rekorder i andre øvelser: 11,7 på 100 meter, 24,1 på 200 meter, 54,1 på 400 meter, 14,5 på 100 meter hekk og 4662 poeng i femkamp.Berit Berthelsen var landslagssjef for det norske kvinnelandslaget i friidrett fra 1981 til 1990. Utmerkelser Porsgrunds Porselænsfabriks Ærespris (1964)  Morgenbladets gullmedalje (1967) Bislett-medaljen (1967) Les mer i Store norske leksikon Berit Berthelsen i Norsk biografisk leksikon friidrett sprint lengdehopp